
PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA RIKONSTRUKSIONI I SHESHIT “SHTRAUS”,  NË BASHKINË E TIRANËS

Në mbështetje të nenit 100 të Kushtetutës dhe  të neneve 5/1, 20 e 21, të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”,  me propozimin e Ministrit të Brendshëm, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga rikonstruksioni i sheshit “Shtraus”, në bashkinë e Tiranës.
2. Shpronësimi bëhet në favor të bashkisë së Tiranës.
3. Pronarët e pasurive të paluajtshme, që shpronësohen, të kompensohen, sipas masës përkatëse, që jepet në  tabelën, që i bashkëlidhet këtij vendimi dhe është pjesë përbërëse e tij, për sipërfaqen 168 (njëqind e gjashtëdhjetë e tetë)  m² truall,  me  vlerë  të  përgjithshme  shpronësimi  4 280 304 (katër milionë e dyqind e tetëdhjetë mijë e treqind e katër) lekë.
4. Vlera e përgjithshme e shpronësimit, 4 280 304 (katër milionë e dyqind e tetëdhjetë mijë e treqind e katër) lekë, të përballohet nga të ardhurat e bashkisë së Tiranës, planifikuar në buxhetin e saj.
5. Vlera e shpenzimeve procedurale të përballohet po nga bashkia e Tiranës.
6. Afati i përfundimit të procedurës së shpronësimit të jetë tre muaj pas datës së hyrjes në fuqi të këtij vendimi.
7. Afati i përfundimit të punimeve për këtë objekt të jetë në përputhje me afatet e parashikuara nga bashkia e Tiranës, për realizimin e këtij projekti.
8. Regjistrimi i ri i pasurisë,  168 (njëqind e gjashtëdhjetë e tetë) m² truall, shpronësuar në favor të bashkisë së Tiranës, të bëhet brenda 30 ditëve nga data e hyrjes në fuqi të këtij vendimi.
9. Pronarët e përmendur në listën, që i bashkëlidhet këtij vendimi, për të cilët është bërë shënimi “Proces regjistrimi”, të kompensohen, për efekt shpronësimi, me përfundimin e procesit të regjistrimit dhe pasi të kenë dorëzuar dokumentacionin e pronësisë, pranë bashkisë së Tiranës. Deri në këtë çast, paratë të qëndrojnë të bllokuara në bankë.
10. Ngarkohen Ministria e Brendshme dhe bashkia e Tiranës për ndjekjen e zbatimit të këtij vendimi.
Ky vendim hyn në fuqi menjëherë dhe  botohet në Fletoren Zyrtare.

Kryeministri
Sali Berisha

TË DHËNAT MBI LISTËN EMËRORE TË PRONARËVE DHE PRONAVE QË DO TË SHPRONËSOHEN PËR “RISTRUKTURIMIN E SHESHIT “SHTRAUS””, NË BASHKINË E TIRANËS

 

	NR.
	EMËR, MBIEMËR
	SIPËRFAQJA M2
	ÇMIMI LEKË
M2
	VLERA LEKË
	DOKUMENTI I PRONËSISË
	ZONA KADASTRALE

	1
	BAJRAM SHANKU
	132
	25 478
	3 363 096
	PROCES
	8140

	2
	SHPRESA ÇAKA
	36
	25 478
	917 208
	VËRTETIM PRONËSIE
	8140

	
	TOTALI
	168
	
	4 280 304
	
	



